Diari Oficial de la Generalitat Valenciana


Sumari del DOGV 4898, del 07-12-2004 (2004/12788)

ACORD de 16 d'abril de 2004, del Consell de la Generalitat, pel qual s'autoritza una transferència de crèdit i la inclusió d'una nova línia de subvenció en el capítol IV subprograma 322.51 «Foment d'ocupació» del Servici Valencià d'Ocupació i Formació. Expedient 31.002/04.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4898

Data del DOGV
:   07-12-2004

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2004/12460


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 16 d'abril de 2004, del Consell de la Generalitat, pel qual s'autoritza una transferència de crèdit i la inclusió d'una nova línia de subvenció en el capítol IV subprograma 322.51 «Foment d'ocupació» del Servici Valencià d'Ocupació i Formació. Expedient 31.002/04. [2004/X12285]
  
El Consell de la Generalitat, en la reunió del dia 16 d'abril de 2004, va adoptar l'acord següent:
  
La desocupació, que és sens dubte el principal problema que té la societat actual, s'aguditza especialment quan afecta parats de llarga duració i desocupats amb especials dificultats d'inserció laboral.
  
Aquesta realitat imposa als poders públics la necessitat d'establir mesures que faciliten la seua integració en el mercat de treball. Per a això és necessari que les comunitats autònomes i els diferents agents econòmics i socials competents en els seus respectius àmbits, unisquen els seus esforços per a maximitzar els resultats de les accions inversores de les distintes administracions.
  
El Consell de la Generalitat, conscient de la citada situació, està executant un conjunt de mesures l'objectiu principal del qual és la generació de noves ocupacions tot diversificant l'activitat empresarial del sector tèxtil.
  
En el marc d'aquestes actuacions, i per tal atendre de forma immediata l'increment del grau de desocupació a les comarques de la Vall Albaida i la Canal de Navarrés, esdevé necessària l'execució immediata d'accions de foment que, amb caràcter singular, incentiven l'ocupació en aquest àmbit territorial.
  
Per tot això, amb l'objecte de concedir a l'Associació d'Empresaris Tèxtils de la Comunitat Valenciana (ATEVAL) una subvenció de 300.000 euros per a realitzar en 2004 un programa de foment d'ocupació estable a través d'itineraris d'inserció adreçats a millorar l'ocupabilitat i la integració laboral de treballadors desocupats de les comarques de la Vall Albaida i la Canal de Navarrés, que hauran de finalitzar abans de l'1 de novembre de 2004, es fa necessari que, prèviament, aquest Govern autoritze la inclusió d'una nova línia de subvenció codificada T5632 i denominada «Col·laboració amb l'Associació d'Empresaris Tèxtils de la Comunitat Valenciana (ATEVAL)» en l'annex de subvencions corrents del subprograma 322.51 «Foment d'ocupació».
  
Aquesta nova línia es finançarà a càrrec del subprograma 322.51, «Foment de l'ocupació», línia genèrica T2847, «Foment d'ocupació estable i autoocupació amb entitats públiques i privades».
  
Per tot això, el Consell de la Generalitat, de conformitat amb el que preveu l'article 35.c) de la Llei 5/1983, de 30 de desembre, de Govern Valencià; els articles 32, 33 i 45 d) del Text Refós de la Llei d'Hisenda Pública de la Generalitat, i els articles 17 i 18 de la Llei 17/2003, de 31 de desembre, de Pressupostos de la Generalitat per a l'exercici 2004, i a proposta del conseller d'Economia, Hisenda i Ocupació, el Consell de la Generalitat
  
ACORDA
  
Primer
  
Autoritzar la inclusió en el subprograma 322.51, «Foment d'ocupació» d'una nova línia de transferències corrents codificada T5632 amb la denominació «Col·laboració amb l'Associació d'Empresaris Tèxtils de la Comunitat Valenciana (ATEVAL)», d'acord amb l'annex.
  
Segon
  
Autoritzar la transferència de crèdit entre línies de subvenció d'un mateix programa i capítol d'acord amb el següent detall:
  
Aplicacions pressupostàries
  
de despesa que augmenten: Import:
  
76.96.34.6444.10144.7 Línia T5632 300.000,00 euros
  
Aplicacions pressupostàries
  
de despesa que disminuïxen: Import:
  
81.34.41.9133.24032.8 Línia T2847 -300.000,00 euros
  
València, 16 d'abril de 2004
  
La consellera secretària del Consell de la Generalitat, p.s.,
  
GEMA AMOR PÉREZ
  
ANNEX DE LÍNIES DE SUBVENCIÓ EXERCICI 2004
  
TRANSFERÈNCIES CORRENTS
  
CODI SUBPROGRAMA: EXPEDIENT:
  
322.51 FOMENT D'OCUPACIÓ 31.002 /04
  
Codi: T5632 Denominació: Col·laboració amb Asociacion Empresarios Textiles de la Comunidad Valenciana (ATEVAL)
  
Import: 300.000,00 Beneficiaris: Asociación Empresarios Textiles de la Comunidad Valenciana (ATEVAL)
  
Normativa reguladora: Descripció i finalitats
  
ART. 45 D) TRLHPV Realització de programa de foment d'ocupació estable mitjançant itineraris d'inserció laboral
  
Convocatòria: Nominativa AP. GV no condicionada: 300.000
  
Codi: T2847 Denominació: Fom. OC. estable i autoocup. empreses públiques i privades.
  
IMPORT: 210.750,00 Beneficiaris: Entitats publiques i privades
  
Normativa reguladora: Descripció i finalitats:
  
Orde conselleria Ajudes econòmiques per a fomentar l'ocupació estable i l'autoocupació mitjançant entitats públiques i privades
  
Convocatòria: genérica AP. no condicionada GV: 210.750